Прыемны сюрпрыз і памятны падарунак у той дзень чакалі дзевяць удзельнікаў руху. Была сярод іх і жыхарка райцэнтра Наталля ШУМСКАЯ. Маладая жанчына не разгубілася, калі супрацоўнікі ДАІ загадалі спыніцца ля абочыны. Яна вопытны вадзіцель і за рулём паводзіць сябе так, каб дачушцы Валерыі нічога не пагражала. Дзяўчынка прывучана сама сядаць у спецыяльнае дзіцячае аўтакрэсла, дзе мама замацоўвае яе рамянямі бяспекі. Міліцыянеры павіншавалі гэты сямейны экіпаж са святам, падзякавалі за строгае выкананне Правіл дарожнага руху і пажадалі шчаслівых паездак.